Teatrul în vreme de pandemie. Cei mici au intrat cu mască, iar actorii au jucat cu viziere.
Doar o treime din sală a fost ocupată pentru a se respecta regulile de distanțare. Copiii au putut vedea mimica actorilor pentru că vizierele lor sunt transparente. Locurile spectatorilor au fost stabilite clar înainte de spectacol.
Jack şi vrejul de fasole a fost prima piesă jucată la Teatrul Luceafărul. Cei mici au intrat cu mască, iar actorii au jucat cu viziere. În sală, locurile erau clar stabilite. În plus, cele pe care spectatorii nu se puteau aşeza erau marcate cu X. Adică, doar o treime din sală a fost ocupată.Actorii spun că noile reguli nu au fost o problemă. Mai ales că cei mici au putut să le vadă bine expresiile faciale prin vizierele transparente.Alex Iurașco, actor: "Cred că după pauza asta există un potenţial destul de mare să venim cu o doză nouă de energie pe care să o punem în scenă"Oltița Cântec, director artistic al Teatrului Luceafărul Iaşi: "Am ales nişte spectacole care sunt cu distribuţii mai mici tocmai pentru a permite distanţarea actorilor. Actorii vor juca cu viziere pentru că asta le permite şi afişarea expresivităţii feţei, dar îi şi protejează în egală măsură. Distanţarea nu afectează calitatea spectacolelor, în niciun caz".